Otok Mali Kosmač kod Rogoznice možete kupiti za 700 tisuća eura Među desetak hrvatskih otoka koji su stavljeni na prodaju je i Mali Kosmač u blizini Rogoznice, istražio je Telegram. Površine je pet tisuća kvadratnih metara, na njemu nema nekretnina, a prekriven je makijom i niskim raslinjem. Cijena mu je oko 700 tisuća eura.

25.06.2016, 09:12h25.06.2016, 11:58hŠ.I.

Na prodaju je i bezimeni otok iz Kornatskog arhipelaga u blizini Žuta. Otok je smješten na sjeverno-zapadnoj strani uvale Hijaci-Pristranišce na otoku Žutu i prirodno štiti tu uvalu, piše Telegram.hr.

Površine je 200 tisuća kvadratnih metara i obrastao je niskim mediteranskim raslinjem, s nekoliko niskih borova. Udaljen je 12 morskih milja od Murtera i oko osam milja od Biograda. U privatnom je vlasništvu i izuzet je iz Nacionalnog parka Kornati. Prodaje ga agencija Croatia Estate za oko 3,2 milijuna eura.

Na prodaju je još jedan otok koji je izuzet iz Nacionalnog parka, a nalazi se nasuprot sjevernog ulaza u Nacionalni park. Površina mu je 36 tisuća metara kvadratnih. Obala je kamena, a ostatak je prekriven niskim raslinjem i maslinama. Cijena mu je 2,52 milijuna eura.

Ostale hrvatske otoke koji su na prodaju pogledajte ovdje.